**Raport për rezultatet e konsultimeve publike**

1. **Titulli i draft aktit**

Për projektligjin “Për Shërbimin e Kontrollit të Brendshëm dhe ankesat në sistemin e ekzekutimit të vendimeve penale”

1. **Kohëzgjatja e konsultimeve**

Konsultimet paraprake: 2 muaj

Konsultimet në portalin e regjistrit elektronikë: 20 ditë pune

1. **Metoda e konsultimit**

Metodat e konsultimit publik të përdorura si vijon:

a.Konsultimi në portalin “Rregjistri Elektronik për Njoftimet dhe konsultimet Publike” për periudhën 11.03.2019-08.04.2019.

b.Tryeza konsultimi të zhvilluara në Ministrinë e Drejtësisë me pjesëmarrës nga të gjithë grupet e interesit të evidentuara nga punonjësit e Ministrisë së Drejtësisë.

Aktivitetet e realizuara:

Fillimi i katërmujorit të parë të vitit 2019*-*  projektligji përgatitet nga grupi i punës, në të cilën marrin pjesë përfaqësues të Ministrisë së Drejtësisë, përfaqësues të Drejtorisë së Përgjithshme të Burgjeve, si dhe ekspertë të kontraktuar nga Ambasada Britanike.

11.03.2019-08.04.2019- Projektligji, në zbatim të ligjit 146/2014, i nënshtrohet procesit të konsultimit në portalin e “Rregjistrit elektronik për Njoftimeve dhe Konsultimeve Publike

11 – 12 Prill 2019: tryeza konsultimi pranë Ministrisë së Drejtësisë, për konsultimin e projektligjeve të sistemit penitenciar.

Maj 2020- tryeza konsultimi në Ministrinë e Drejtësisë me pjesëmarrës nga institucionet shtetërore si Prokuroria e Përgjithshme, DAP etj me qëllim përgatitjen e projektaktit përfundimtar dhe përcjelljen e tij për miratim pranë Këshillit të Ministrave.

Mbledhjet e kontributeve që do të përcillen në kuadër të procesit të konsultimit dhe përmirësimit të përmbajtjes së projektligjit, do të përcillen nga institucionet e interesuara nëpërmjet postës elektronike drejtuar Ministrisë së Drejtësisë, me anë të regjistrit elektronik në adresën <http://www.konsultimipublik.gov.al>, në adresën postare të Ministrisë së Drejtësisë Bulevardi “Zogu I-rë”, Tiranë, si dhe nëpërmjet komenteve të drejtpërdrejta në tryezat e konsultimit të zhvilluara në Ministrinë e Drejtësisë.

1. **Palët e interesit të përfshira**

Projektakti është konsultuar me të gjitha grupet e interesit kryesisht me përfaqësues të institucioneve shtetërore nga Drejtoria e Përgjisthme e Burgjeve, Drejtoria e Përgjithshme e Shërbimit të Provës, Gjykatat, Prokuroritë si dhe Shoqëria Civile ku ndër të tjera mund të përmendim Komiteti Shqiptar I Helsinkit, OSBE, ekspertë nga EURALIUS etj.

1. **Pasqyra e komenteve të pranuara me arsyetimin e komenteve të pranuara/ refuzuara**

Në lidhje me këtë projektligj, nuk janë përcjellë komente përmes platformës së Regjistrit Elektronik për Njoftimet dhe Konsultimet Publike.